Prenášač fosfátu

Prenášač fosfátu (fosfátový transportér, ang. phosphate carrier, H+:H2PO4– symportér, protón-fosfátový symportér, OH–:H2PO4– antiportér, hydroxid-fosfátový antiportér) je proteín vo vnútornej mitochondriálnej membráne, ktorý prenáša fosfát z medzimembránového priestoru mitochondrie do matrixu mitochondrie. Koncept antiportu na vnútornej mitochondriálnej membráne sa tak silno zakorenil, že autori automaticky prepokladajú, že fosfát je prenášaný antiportom s hydroxidovým aniónom, čo sa však nedá experimentálne odlíšiť od symportu fosfátu a protónu. Fosfát sa prenáša vo forme dihydrogenfosforečnanového aniónu H2PO4–, preto je symport s protónom elektroneutrálny (i.e. nie je elektrogénny), ako je tomu u ADP/ATP translokázy.

Prenášač fosfátu je dôležitý kvôli tomu, že do matrixu mitochondrie dodáva fosfát, ktorý ATP syntáza využíva na syntézu ATP v oxidačnej fosforylácii.

Uniport fosfátu smerom do matrixu mitochondrie je nepravdepodobný, pretože maximálna koncentrácia fosfátu v mitochondrii by mohla byť len 10 μM, čiže tisícina koncentrácie fosfátu v cytoplazme, čo je dané membránovým potenciálom na matrixovej strane, ktorý má hodnotu – 180 mV.

 Referencie 

 Pozri aj 

 ADP/ATP translokáza
 ATP syntáza

Kategória:Biochémia
Kategória:Cytológia
Kategória:Bunka